  Майя Бывальцева Кун Кенешысь депутатлэн интыяз быдэн элькун лыдметъёсъя быдэн 17 кандидатъёс пусъемын 9 номеро округын (Лымшор улосвыл группа, Ижкар) но 22 номеро округын (Глаз ёрос группа, Глаз, Яр но Юкаменск ёросъёс). Вань 30 округъёс пӧлын ӵапак отын тужгес трос кандидатъёс луо. Элькун лыдметъёсъя тужгес ӧжыт кандидатъёс 19 номеро округын (Уйпал группа, Сарапул) — 9 адями. Одӥг мандатъем округъёсъя кандидатъёс тужгес трос (быдэн 6 адями) 2 номеро округын (Индустри группа. Ижкар), 6 номеро (Октябрь группа, Ижкар) но 13 номеро (Майской группа, Вотка). Тужгес ӧжыт (быдэн 2 адями) — 5 номеро округын (Металлургической группа, Ижкар), 14 номеро (Заречной группа, Глазкар) но 26 номеро (Пичи Пурга ёрос группа, Пичи Пурга, Алнаш но Грак ёросъёс). Тодэ вайытом, элькун лыдметъёсъя 408 кандидатъёс пусъемын, одӥг мандатъем округъёсъя — 128 адями. Кандидатъёслэн лыдметэнызы но соослэн округъёсъя люкиськеменызы тодматскыны луэ иворъёсъя «Удмуртия» агентстволэн статьяяз «Удмуртиысь Кун Кенеше быръёнъёс-2017» сярысь иворъёс Тегъёс: Политика Ижкар быръёнъёс Удмуртия КунКенеш  